Frantzisko Zubiaurre "Kiriko"

Frantzisko Zubiaurre Cabañas, goitizenaz «Kiriko» Kirikori dedikatutako Ciaboga aldizkariaren 2018ko alea., (Getaria, 1867ko urtarrilaren 11 – Donostia, 1926ko maiatzaren 8a) Donostiako traineru patroi ospetsuenetako bat izan zen. Bera da Donostiako traineruarekin Kontxako Bandera gehien lortu dituen patroia: 5 bandera irabazi zituen.

Getarian jaio zen, baina 8 urte zituela Donostiara joan zen bizitzera bere familiarekin batera. Kasualitatez, Getariaren aurka irabazi zuen bere lehen Kontxako Bandera.

 Kirol ibilbidea 
Donostiako traineruarekin Kontxako Bandera gehien irabazi dituen patroia da. 5 bandera irabazi zituen: (ikus Palmaresa). Seguru asko bandera gehiago irabaziko zituen, baldin eta, hainbat arrazoirengatik 1894-1918 urte bitartean estropadetan patroi ibiltzeari uko egin izan ez balio; bai eta, 1918an garaipenez betetako hiru urteko aroa hasi ondoren, 1919ko banderan hankekoak arrauna hautsi izan ez baluCiaboga aldizkaria, 2019ko alea, 5 or..

1891 urtean hartu zuen Donostiako traineruaren ardura, Luis Karril berak aholkatuta, eta urte horretan bertan Kontxako Bandera irabazi zuen. 1892an irabazi zuen bigarren bandera, eta 1894an hirugarrena (1893an ez zen jokatu). Hurrengo urtean, 1895ean, traineru donostiarrei debekatu egin zitzaien parte hartzea, denetan nagusi baitziren (7 edizio jarraian irabazi zituzten 1894 arte, jarraian irabazitako Kontxako Banderen errekorra), eta antolakuntzak inguruko herrietako traineruak parte hartzera anima zitezen nahi baitzuen.

Urte batzuk lehiatik aparte egon ondoren, Kirikoren garaipenak ordea ez ziren amaitu: 1910eko hamarkadaren bukaeran berriro ere traineruaren gidaritza hartu eta Kontxako bi bandera gehiago (1918 eta 1920 Kirikok 1920an irabazitako Kontxako Banderari buruzko artikulua, Donostiako arraunari buruzko blog batean.) eta Abrako bandera sonatua (1919) lortu baitzituen.

 Kirikoren ziaboga 
Bilboko 1919ko Abrako bandera horretan egin zuen arraunketaren historian hain famatua den «Kirikoren ziaboga», Kirikoren ziaboga ezagunari buruzko artikulua, Donostiako arraunari buruzko blog batean.Ziaboga famatu haren argazkia ageri da «Kanpo loturak» atalean aipatutako dokumentaleko 4:26 segundotik aurrera  «Trainera» agerkaria, 1944, 3.or estropadan aurrea hartzeko bidea eman ziona. Honakoa zioen garaiko kazeta batek:

Izan ere, Kirikok ziaboga emateko modu berritzaile bat plazaratu zuen, aurrelariak arrauna branka aldean sartuz egiten dena; hau da, gaur egun ezagutzen den ziaboga emateko modua asmatu zuen. Hauxe dio 1894ko Kontxako Banderan aritu zen Kirikoren ontziari buruz, urte hartako kronista batek:

 Palmaresa 
 Kontxako Banderak (5): 1891, 1892, 1894, 1918 eta 1920
 Bilboko estropada zaharrak (1): 1919

 Erreferentziak 

 Kanpo estekak 
  «Gora Arraunak» dokumentala, Donostiako arraunaren historiari buruzko kapitulua. Kirikori buruzkoa 2:40 minutuan hasten da.

 Bibliografia 
 AGUIRRE, Rafael (2002): Donostiako Estropadak (1879 - 2001) Regatas de la Concha. Donostia: Kutxa Fundazioa, 
 ZAVALA, Antonio (2003): Estropadak bertsotan. Auspoa Bilduma. Sendoa Argitaletxea, 

Kategoria:Donostiarrak
Kategoria:Euskal Herriko arraunlariak
Zubiaurre, Frantzisko "Kiriko"
Kategoria:Donostiako kirolariak
Kategoria:Donostian hildakoak